	
[bookmark: _Hlk19607957]Na temelju članka 109. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23) i članka 54. Statuta Općine Udbina («Županijski glasnik» Ličko-senjske županije broj: 3/21, 32/24), Općinsko vijeće Općine Udbina, na 5. sjednici održanoj 09.06.2026., donosi

Odluku o donošenju III. izmjene i dopune
Urbanističkog plana uređenja Udbina
Temeljne odredbe
Članak 1.
Donose se III. izmjene i dopune Urbanističkog plana uređenja Udbina (u daljnjem tekstu: III. izmjene i dopune plana).
Članak 2.
III. izmjene i dopune plana izrađene su na temelju Odluke o izradi izmjene i dopune Urbanističkog plana uređenja Udbina (Županijski glasnik Ličko-senjske županije, broj 23/24).
Članak 3.
Stručni izrađivač III. izmjene i dopune plana je AKTERACIJA d.o.o. Zagreb, OIB 20048183022. 
Članak 4.
III. izmjene i dopune plana izrađene su u elektroničkom obliku u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik.
Članak 5.
Sastavni dio ove Odluke su:
1. odredbe za provedbu
2. grafički dio
· Namjena prostora (kartografski prikaz 1.1.)
· Građevinska područja (kartografski prikaz 1.2.)
· Provedba prostornog plana (kartografski prikaz 1.3.)
· Prometni sustav (kartografski prikaz 2.1.)
· Komunikacijski sustav (kartografski prikaz 2.2.)
· Energetski sustav (kartografski prikaz 2.3.)
· Vodnogospodarski sustav (kartografski prikaz 2.4.)
· Posebne vrijednosti (kartografski prikaz 3.1.)
· Posebna ograničenja i posebni načini korištenja (kartografski prikaz 3.2.)
3. obrazloženje
4. prikaz izmjena i dopuna odredbi za provedbu plana
Članak 6.
Sastavni dijelovi ove Odluke definirani člankom 5. dostupni su u Informacijskom sustavu prostornog uređenja pod oznakom HR-ISPU-UPU1-04677-R04.
Članak 7.
Izvornik III. izmjene i dopune plana trajno je pohranjen u modulu ePlanovi. 
Završne odredbe
Članak 8.
Ova Odluka s prilogom koji sadrži odredbe za provedbu objavljuje se u službenom glasilu: Županijski glasnik Ličko-senjske županije.
Članak 9.
Ova Odluka stupa na snagu osmoga dana od dana objave u službenom glasilu. 

